|  |
| --- |
|  |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/22-01/34

URBROJ: 2170-30-22-01-3

U Omišlju, 01.06.2022. godine.

|  |
| --- |
| **POZIV NA DOSTAVU PONUDA** **za nabavu servera za informacijski sustav Općine Omišalj** |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za nekretnine i razvojne projekte

Tel: 051/661-977, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA ILI NAVOD DA TAKVI SUBJEKTI NE POSTOJE U TRENUTKU OBJAVE DOKUMENTACIJE O NABAVI:**

U smislu članka 80. stavka 2. točke 2., a u vezi sa člankom 76. Zakona o javnoj nabavi („Narodne novine“ broj 120/16), Općina Omišalj kao Naručitelj nije u sukobu interesa niti sa jednim gospodarskim subjektom.

1. **VRSTA POSTUPKA:**

Sukladno članku 12. stavak 1. točka 1. Zakona o javnoj nabavi („Narodne novine“ broj 120/16) na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga.

Sukladno gore navedenom, ovaj postupak nabave provest će se sukladno Pravilniku o provedbi postupaka jednostavne nabave („Službene novine Primorsko-goranske županije“ broj 24/21) Općine Omišalj.

1. **EVIDENCIJSKI BROJ NABAVE:** 38/22.
2. **PROCIJENJENA VRIJEDNOST NABAVE:** 90.000,00 kuna (bez PDV-a).
3. **OPIS PREDMETA NABAVE:**

Predmet nabave obuhvaća dobavu servera i prateće opreme za informacijski sustav Općine Omišalj te dopremu istih na lokaciju Naručitelja. **Integriranje servera i prateće opreme u infrastrukturu te informacijski sustav Općine nisu obuhvaćeni predmetom nabave.**

**Ponuđena oprema mora biti sukladna uvjetima iz Troškovnika koji se ponuditeljima dostavlja kao Prilog 2. ovom Pozivu te čini njegov sastavni dio.**

Ponuditelj je dužan u cijenu ponude uključiti cjelokupni trošak vlastitog materijala, rada, transportnih obveza, zaštite, osiguranja i druge izdatke koji mogu nastati u sklopu predmeta nabave. Bilo kakve naknade iznad ponuđene cijene neće se priznavati.

Ponuđena oprema i komponente ugrađene u istu moraju odgovarati uvjetima definiranima Troškovnikom, važećim propisima i standardima. Ponuditelj je dužan jamčiti za kvalitetu ponuđene opreme i u nju ugrađenih komponenata u **jamstvenome roku od 36 mjeseci** od datuma uredno izvršene primopredaje predmeta nabave Naručitelju.

**Ponuditelj je dužan dobaviti i dostaviti opremu koja je predmet nabave na lokaciju Naručitelja do 10.08.2022. godine. U slučaju prekoračenja navedenog roka Ponuditelju će se obračunati i naplatiti ugovorom definirana kazna.**

CPV oznaka: 48820000-2 – Poslužitelji.

1. **MJESTO IZVRŠENJA PREDMETA NABAVE:** sjedište Naručitelja, Prikešte 13, Omišalj.
2. **TRAJANJE UGOVORA:**

Ugovor se sklapa na razdoblje do uredno izvršene primopredaje predmeta nabave Naručitelju.

1. **ROK, NAČIN I UVJETI PLAĆANJA:**

Plaćanje će se izvršiti u roku od 30 dana od zaprimanja valjane situacije ili računa.

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani Ponuditelj je dužan račun za isporučenu opremu ispostaviti Općini Omišalj u strukturiranom elektroničkom formatu, na e-adresu: ana.cetina@omisalj.hr, a sve sukladno europskoj normi.

1. **ROK VALJANOSTI PONUDE:** 30 dana.
2. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe Ponuditelja i ovjeren pečatom. Obrazac Ponudbenog lista dostavlja se ponuditelju kao prilog uz ovaj Poziv.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe Ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika dostavlja se Ponuditelju kao prilog uz ovaj Poziv.

* 1. **Potvrdu Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20 i 42/20), dospjeli porezni dug koji ne prelazi iznos od 10 kuna neće se smatrati poreznim dugom u smislu uvjeta ovog Poziva.

* 1. **Tehnički opis ponuđene opreme**

Ponuditelj je obvezan ponudi priložiti tehničke opise iz kojih je vidljivo da ponuđena oprema i ugrađene komponente odgovaraju uvjetima definiranima Troškovnikom. Tehnički opis se dostavlja u slobodnoj formi te mora obvezno sadržavati nazive i specifikaciju ponuđene opreme (po komponentama). Tehnički opis mora biti potpisan od strane ovlaštene osobe Ponuditelja i ovjeren pečatom. **U slučaju da Naručitelj ne može utvrditi usklađenost Tehničkog opisa sa uvjetima definiranima Troškovnikom, ponuda će biti odbačena kao neprihvatljiva.**

1. **NAČIN DOSTAVE DOKUMENATA:**

Sve dokumente koje Naručitelj zahtijeva Ponuditelj može dostaviti u neovjerenoj preslici. Neovjerenom preslikom smatra se i neovjerena preslika elektroničke isprave na papiru. Naručitelj može od najpovoljnijeg Ponuditelja s kojim namjerava sklopiti ugovor zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici s nazivom predmeta nabave i napomenom „NE OTVARATI“, nazivom i adresom Naručitelja, nazivom i adresom Ponuditelja te evidencijskim brojem nabave. Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponuda se zajedno sa pratećom dokumentacijom izrađuje na hrvatskom jeziku i u latiničnom pismu.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Ponuditelj može do isteka roka za dostavu ponuda svoju ponudu izmijeniti, dopuniti ili povući. Izmjena ili dopuna ponude dostavlja se na isti način kao i ponuda, uz naznaku „Izmjena“, odnosno „Dopuna“. Ponuda se ne može mijenjati nakon isteka roka za dostavu ponude.

1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude izraziti u hrvatskim kunama. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno*.* Ukupnu cijenu ponude čini cijena ponude uvećana za iznos poreza na dodanu vrijednost.

1. **KRITERIJ ZA ODABIR PONUDE:**

Kriterij odabira ponude je najniža cijena.

1. **DATUM, VRIJEME I MJESTO DOSTAVE PONUDA I OTVARANJA PONUDA:**

Adresa na koju se dostavljaju ponude:

**OPĆINA OMIŠALJ,** Prikešte 13, 51513 Omišalj.

**Rok za dostavu ponuda je** **10.06.2022. godine do 13,00 sati.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka za dostavu ponuda. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

Otvaranje ponuda održati će se 10.06.2022. godine u 13,00 sati u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

Naručitelj zadržava pravo ne odabrati niti jednu ponudu.

1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom Ponuditelju na dokaziv način u roku od 15 dana od isteka roka za dostavu ponuda.

1. **PRILOZI:**
2. Obrazac Ponudbenog lista,
3. Obrazac Troškovnika.

 **Pročelnica**

**Maja Mahulja, dipl. oec., v.r.**